CELEX: 32020R0633
Language: el
Date: 2020-05-08 00:00:00
Title: Εκτελεστικός κανονισμός (ΕΕ) 2020/633 της Επιτροπής της 8ης Μαΐου 2020 σχετικά με τη θέσπιση προσωρινών μέτρων για την αποδοχή ηλεκτρονικών αντιγράφων των πρωτότυπων επίσημων εγγράφων για τις αιτήσεις στο πλαίσιο δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής, καθώς και για τις αιτήσεις έκδοσης πιστοποιητικών εισαγωγής αποφλοιωμένου ρυζιού Basmati, λόγω της πανδημίας COVID-19

11.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 148/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/633 ΤΗΣ ΕΠΙΤΡΟΠΗΣ
         της 8ης Μαΐου 2020
         σχετικά με τη θέσπιση προσωρινών μέτρων για την αποδοχή ηλεκτρονικών αντιγράφων των πρωτότυπων επίσημων εγγράφων για τις αιτήσεις στο πλαίσιο δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής, καθώς και για τις αιτήσεις έκδοσης πιστοποιητικών εισαγωγής αποφλοιωμένου ρυζιού Basmati, λόγω της πανδημίας COVID-19
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως τα άρθρα 178 και 187,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1301/2006 της Επιτροπής (2) θεσπίζει κοινούς κανόνες για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής.
                  
               
                     (2)
                  
                  
                     Ο κανονισμός (ΕΚ) αριθ. 972/2006 της Επιτροπής (3) θεσπίζει ειδικούς κανόνες για τις εισαγωγές αποφλοιωμένου ρυζιού Basmati των κωδικών ΣΟ 1006 20 17 και 1006 20 98. Για τις εν λόγω εισαγωγές απαιτείται η υποβολή πιστοποιητικού εισαγωγής πριν από τη θέση του προϊόντος σε ελεύθερη κυκλοφορία.
                  
               
                     (3)
                  
                  
                     Η τρέχουσα πανδημία COVID-19 και οι εκτεταμένοι περιορισμοί μετακινήσεων που ισχύουν στα κράτη μέλη αποτελούν μια εξαιρετική και πρωτοφανή πρόκληση για τα κράτη μέλη και τους φορείς εκμετάλλευσης σε σχέση με την ανταλλαγή επίσημων εγγράφων σύμφωνα με την ενωσιακή νομοθεσία.
                  
               
                     (4)
                  
                  
                     Στην ανακοίνωση με τίτλο «COVID-19 Κατευθυντήριες οδηγίες σχετικά με τα μέτρα διαχείρισης των συνόρων για την προστασία της υγείας και τη διασφάλιση της διαθεσιμότητας εμπορευμάτων και βασικών υπηρεσιών» (4), η Επιτροπή τονίζει ότι στην παρούσα κατάσταση δεν θα πρέπει να επηρεαστεί η ομαλή λειτουργία της ενιαίας αγοράς.
                  
               
                     (5)
                  
                  
                     Σύμφωνα με το άρθρο 5 του κανονισμού (ΕΚ) αριθ. 1301/2006, οι αιτούντες πιστοποιητικά εισαγωγής ή δικαιώματα εισαγωγής έχουν την υποχρέωση να αποδείξουν ότι έχουν πραγματοποιήσει εμπορικές συναλλαγές με τρίτες χώρες για ορισμένες κατηγορίες γεωργικών προϊόντων.
                  
               
                     (6)
                  
                  
                     Σε περίπτωση που κρίνεται αναγκαίο για τη διαχείριση μιας δεδομένης δασμολογικής ποσόστωσης εισαγωγής, ο κανονισμός της Επιτροπής που διέπει τη συγκεκριμένη δασμολογική ποσόστωση ενδέχεται να προβλέπει επιπρόσθετους όρους. Οι κανονισμοί (ΕΚ) αριθ. 2535/2001 (5), (ΕΚ) αριθ. 1342/2003 (6), (ΕΚ) αριθ. 2305/2003 (7), (ΕΚ) αριθ. 969/2006 (8), (ΕΚ) αριθ. 1918/2006 (9), (ΕΚ) αριθ. 1964/2006 (10), (ΕΚ) αριθ. 1979/2006 (11), (ΕΚ) αριθ. 341/2007 (12), (ΕΚ) αριθ. 533/2007 (13), (ΕΚ) αριθ. 536/2007 (14), (ΕΚ) αριθ. 539/2007 (15), (ΕΚ) αριθ. 616/2007 (16), (ΕΚ) αριθ. 1384/2007 (17), (ΕΚ) αριθ. 1385/2007 (18), (ΕΚ) αριθ. 382/2008 (19), (ΕΚ) αριθ. 412/2008 (20), (ΕΚ) αριθ. 431/2008 (21), (ΕΚ) αριθ. 748/2008 (22), (ΕΚ) αριθ. 1067/2008 (23), (ΕΚ) αριθ. 1296/2008 (24), (ΕΚ) αριθ. 442/2009 (25), (ΕΚ) αριθ. 610/2009 (26), (ΕΚ) αριθ. 891/2009 (27) και (ΕΕ) αριθ. 1255/2010 (28) της Επιτροπής, καθώς και οι εκτελεστικοί κανονισμοί (ΕΕ) αριθ. 1273/2011 (29), (ΕΕ) αριθ. 480/2012 (30), (ΕΕ) αριθ. 1223/2012 (31), (ΕΕ) αριθ. 82/2013 (32), (ΕΕ) αριθ. 593/2013 (33), (ΕΕ) 2015/2076 (34), (ΕΕ) 2015/2077 (35), (ΕΕ) 2015/2078 (36), (ΕΕ) 2015/2079 (37), (ΕΕ) 2015/2081 (38) and (ΕΕ) 2017/1585 (39) της Επιτροπής προβλέπουν τέτοιους επιπρόσθετους όρους, όπως είναι η υποχρέωση του αιτούντος να υποβάλει έγγραφα που να αναφέρουν την «ποσότητα αναφοράς» της επιχείρησης, την καταγωγή ή την ποιότητα των προϊόντων.
                  
               
                     (7)
                  
                  
                     Σύμφωνα με το άρθρο 2 παράγραφος 2 του κανονισμού (ΕΚ) αριθ. 972/2006, οι αιτούντες έκδοση πιστοποιητικού εισαγωγής πρέπει να αποδεικνύουν ότι δραστηριοποιούνται εμπορικά στον τομέα του ρυζιού και να προσκομίζουν πιστοποιητικό γνησιότητας του προϊόντος το οποίο έχει εκδοθεί από αρμόδιο οργανισμό της εξαγωγού χώρας.
                  
               
                     (8)
                  
                  
                     Κατά τη διάρκεια της τρέχουσας πανδημίας COVID-19, τα κράτη μέλη εφαρμόζουν εκτενείς περιορισμούς στις μετακινήσεις. Οι υπηρεσίες ταχυδρομείου και ταχυμεταφοράς έρχονται επίσης αντιμέτωπες με διαταραχές.
                  
               
                     (9)
                  
                  
                     Ορισμένα κράτη μέλη και ενδιαφερόμενα μέρη ενημέρωσαν την Επιτροπή ότι, συνεπεία των εν λόγω περιορισμών και διαταραχών, η ικανότητά τους να παρέχουν και να λαμβάνουν τα επίσημα έγγραφα που απαιτούνται από τους κανονισμούς που διέπουν συγκεκριμένες δασμολογικές ποσοστώσεις εισαγωγής και εισαγωγές ρυζιού Basmati έχει επηρεαστεί σημαντικά.
                  
               
                     (10)
                  
                  
                     Σύμφωνα με την ενωσιακή νομοθεσία που ρυθμίζει τη διαχείριση των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής, καθώς και με την ενωσιακή νομοθεσία που ρυθμίζει τη διαχείριση των εισαγωγών ρυζιού Basmati, οι αιτήσεις έκδοσης πιστοποιητικών εισαγωγής και παραχώρησης δικαιωμάτων εισαγωγής πρέπει να συνοδεύονται από τα πρωτότυπα των ανωτέρω εγγράφων.
                  
               
                     (11)
                  
                  
                     Ως εκ τούτου, για να αποφευχθούν διαταραχές της ενιαίας αγοράς, θα πρέπει να επιτραπεί προσωρινά μια εναλλακτική δυνατότητα αντί της προσκόμισης πρωτότυπων επίσημων εγγράφων σε έντυπη μορφή. Η εν λόγω εναλλακτική δυνατότητα θα πρέπει να παρέχεται με την επιφύλαξη της υποχρέωσης των επιχειρήσεων, σύμφωνα με την ενωσιακή νομοθεσία, να προσκομίζουν πρωτότυπα έγγραφα όποτε αυτό είναι τεχνικώς εφικτό.
                  
               
                     (12)
                  
                  
                     Προκειμένου να απλουστευθούν οι διοικητικές διαδικασίες για τα κράτη μέλη και τις επιχειρήσεις σε σχέση με την αίτηση έκδοσης πιστοποιητικού κατά τη διάρκεια της τρέχουσας πανδημίας COVID-19, θα πρέπει να ανασταλεί προσωρινά η υποχρέωση των επιχειρήσεων να συστήνουν μεγαλύτερη εγγύηση όταν προσκομίζουν ηλεκτρονικό αντίγραφο του πιστοποιητικού γνησιότητας.
                  
               
                     (13)
                  
                  
                     Ο παρών κανονισμός θα πρέπει να εφαρμόζεται έως την 31η Ιουλίου 2020 προκειμένου να διευκολύνονται οι διαδικασίες αίτησης για έκδοση πιστοποιητικού κατά τη διάρκεια της τρέχουσας πανδημίας COVID-19. Με βάση τις πληροφορίες που έχουν ληφθεί από ορισμένα κράτη μέλη, είναι σκόπιμο να προβλεφθούν προσωρινά μέτρα που θα πρέπει να εφαρμοστούν αμέσως. Συνεπώς, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (14)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Με τον παρόντα κανονισμό θεσπίζονται προσωρινά μέτρα για την αποδοχή ηλεκτρονικού αντιγράφου του πρωτοτύπου των επίσημων εγγράφων που απαιτείται να συνοδεύουν τις ακόλουθες αιτήσεις:
               
                           α)
                        
                        
                           αιτήσεις έκδοσης πιστοποιητικών εισαγωγής και παραχώρησης δικαιωμάτων εισαγωγής για δασμολογικές ποσοστώσεις που διέπονται από τον κανονισμό (ΕΚ) αριθ. 1301/2006·
                        
                     
                           β)
                        
                        
                           αιτήσεις έκδοσης πιστοποιητικών εισαγωγής αποφλοιωμένου ρυζιού Basmati που εμπίπτουν στο πεδίο εφαρμογής του κανονισμού (ΕΚ) αριθ. 972/2006.
                        
                     
            
               2.   Ο παρών κανονισμός θεσπίζει επίσης προσωρινά μέτρα σχετικά με την απαίτηση σύστασης εγγύησης όταν η επιχείρηση έχει υποβάλει ηλεκτρονικό αντίγραφο του πρωτότυπου πιστοποιητικού γνησιότητας στην αρμόδια αρχή.
            
         
         
            Άρθρο 2
            
               1.   Τα επίσημα έγγραφα που πρέπει να συνοδεύουν τις αιτήσεις έκδοσης πιστοποιητικών εισαγωγής ή παραχώρησης δικαιωμάτων εισαγωγής μπορούν, κατ’ εξαίρεση, να υποβάλλονται με τη μορφή ηλεκτρονικού αντιγράφου του πρωτοτύπου των εγγράφων αυτών.
               Για τον σκοπό αυτό, η επιχείρηση υποβάλλει στην αρμόδια αρχή δήλωση σύμφωνα με την οποία το πρωτότυπο του επίσημου εγγράφου θα υποβληθεί μόλις αυτό είναι τεχνικά εφικτό, το αργότερο δε εντός τριών μηνών από:
               
                           α)
                        
                        
                           τη λήξη της σχετικής προθεσμίας για την υποβολή αίτησης έκδοσης πιστοποιητικών εισαγωγής ή παραχώρησης δικαιωμάτων εισαγωγής για δασμολογικές ποσοστώσεις που διέπονται από τον κανονισμό (ΕΚ) αριθ. 1301/2006·
                        
                     
                           β)
                        
                        
                           την ημερομηνία υποβολής της αίτησης έκδοσης πιστοποιητικών εισαγωγής αποφλοιωμένου ρυζιού Basmati που εμπίπτουν στο πεδίο εφαρμογής του κανονισμού (ΕΚ) αριθ. 972/2006.
                        
                     
            
               2.   Μόλις η αρχή έκδοσης πιστοποιητικών παραλάβει το πρωτότυπο του επίσημου εγγράφου, επαληθεύει τη συνέπειά του ως προς τις πληροφορίες στο ηλεκτρονικό αντίγραφο του εν λόγω επίσημου εγγράφου. Σε περίπτωση αντιγράφων που περιέχουν εσφαλμένες πληροφορίες, εφαρμόζεται το άρθρο 3 του κανονισμού (ΕΚ) αριθ. 1301/2006.
            
         
         
            Άρθρο 3
            Κατά παρέκκλιση από το άρθρο 5 παράγραφος 3 του κανονισμού (ΕΚ) αριθ. 748/2008, το άρθρο 5 παράγραφος 2 του κανονισμού (ΕΚ) αριθ. 610/2009, το άρθρο 2 παράγραφος 4 του εκτελεστικού κανονισμού (ΕΕ) αριθ. 82/2013 και το άρθρο 8 παράγραφος 4 του εκτελεστικού κανονισμού (ΕΕ) αριθ. 593/2013, οι αρμόδιες αρχές μπορούν να εκδίδουν πιστοποιητικά εισαγωγής όταν προσκομίζεται ηλεκτρονικό αντίγραφο του πρωτότυπου πιστοποιητικού γνησιότητας, χωρίς να απαιτείται από την επιχείρηση να συστήσει υψηλότερο ποσό εγγύησης.
         
         
            Άρθρο 4
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται έως την 31η Ιουλίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Μαΐου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 671.
         
            (2)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).
         
            (3)  Κανονισμός (ΕΚ) αριθ. 972/2006 της Επιτροπής, της 29ης Ιουνίου 2006, με τον οποίο καθορίζονται ειδικοί κανόνες που έχουν εφαρμογή κατά τις εισαγωγές ρυζιού Basmati και ένα μεταβατικό σύστημα ελέγχου για τον προσδιορισμό της καταγωγής του (ΕΕ L 176 της 30.6.2006, σ. 53).
         
            (4)  C(2020) 1753 final της 16ης Μαρτίου 2020.
         
            (5)  Κανονισμός (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (ΕΕ L 341 της 22.12.2001, σ. 29).
         
            (6)  Κανονισμός (ΕΚ) αριθ. 1342/2003 της Επιτροπής, της 28ης Ιουλίου 2003, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (ΕΕ L 189 της 29.7.2003, σ. 12).
         
            (7)  Κανονισμός (ΕΚ) αριθ. 2305/2003 της Επιτροπής, της 29ης Δεκεμβρίου 2003, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή κριθής προέλευσης τρίτων χωρών (ΕΕ L 342 της 30.12.2003, σ. 7).
         
            (8)  Κανονισμός (ΕΚ) αριθ. 969/2006 της Επιτροπής, της 29ης Ιουνίου 2006, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή αραβοσίτου προέλευσης τρίτων χωρών (ΕΕ L 176 της 30.6.2006, σ. 44).
         
            (9)  Κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (ΕΕ L 365 της 21.12.2006, σ. 84).
         
            (10)  Κανονισμός (ΕΚ) αριθ. 1964/2006 της Επιτροπής, της 22ας Δεκεμβρίου 2006, περί των λεπτομερειών για το άνοιγμα και τον τρόπο διαχείρισης ποσόστωσης εισαγωγής ρυζιού καταγωγής Μπανγκλαντές, κατ’ εφαρμογή του κανονισμού (ΕΟΚ) αριθ. 3491/90 του Συμβουλίου (ΕΕ L 408 της 30.12.2006, σ. 20).
         
            (11)  Κανονισμός (ΕΚ) αριθ. 1979/2006 της Επιτροπής, της 22ας Δεκεμβρίου 2006, σχετικά με το άνοιγμα και τον τρόπο διαχείρισης δασμολογικών ποσοστώσεων για κονσέρβες μανιταριών που εισάγονται από τρίτες χώρες (ΕΕ L 368 της 23.12.2006, σ. 91).
         
            (12)  Κανονισμός (ΕΚ) αριθ. 341/2007 της Επιτροπής, της 29ης Μαρτίου 2007, σχετικά με το άνοιγμα και τον τρόπο διαχείρισης δασμολογικών ποσοστώσεων καθώς και την καθιέρωση καθεστώτος πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες (ΕΕ L 90 της 30.3.2007, σ. 12).
         
            (13)  Κανονισμός (ΕΚ) αριθ. 533/2007 της Επιτροπής, της 14ης Μαΐου 2007, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (ΕΕ L 125 της 15.5.2007, σ. 9).
         
            (14)  Κανονισμός (ΕΚ) αριθ. 536/2007 της Επιτροπής, της 15ης Μαΐου 2007, για το άνοιγμα και τον τρόπο διαχείρισης δασμολογικής ποσόστωσης κρέατος πουλερικών που χορηγείται στις Ηνωμένες Πολιτείες της Αμερικής (ΕΕ L 128 της 16.5.2007, σ. 6).
         
            (15)  Κανονισμός (ΕΚ) αριθ. 539/2007 της Επιτροπής, της 15ης Μαΐου 2007, για το άνοιγμα και τον τρόπο διαχείρισης δασμολογικών ποσοστώσεων στον τομέα των αυγών και των αυγοαλβουμινών (ΕΕ L 128 της 16.5.2007, σ. 19).
         
            (16)  Κανονισμός (ΕΚ) αριθ. 616/2007 της Επιτροπής, της 4ης Ιουνίου 2007, για το άνοιγμα και τον τρόπο διαχείρισης κοινοτικών δασμολογικών ποσοστώσεων για το κρέας πουλερικών καταγωγής Βραζιλίας, Ταϊλάνδης και άλλων τρίτων χωρών (ΕΕ L 142 της 5.6.2007, σ. 3).
         
            (17)  Κανονισμός (ΕΚ) αριθ. 1384/2007 της Επιτροπής, της 26ης Νοεμβρίου 2007, για τις λεπτομέρειες εφαρμογής του κανονισμού (ΕΚ) αριθ. 2398/96 του Συμβουλίου όσον αφορά το άνοιγμα και τον τρόπο διαχείρισης ορισμένων ποσοστώσεων για την εισαγωγή στην Κοινότητα προϊόντων του τομέα του κρέατος πουλερικών καταγωγής Ισραήλ (ΕΕ L 309 της 27.11.2007, σ. 40).
         
            (18)  Κανονισμός (ΕΚ) αριθ. 1385/2007 της Επιτροπής, της 26ης Νοεμβρίου 2007, για τις λεπτομέρειες εφαρμογής του κανονισμού (ΕΚ) αριθ. 774/94 του Συμβουλίου όσον αφορά το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα του κρέατος πουλερικών (ΕΕ L 309 της 27.11.2007, σ. 47).
         
            (19)  Κανονισμός (ΕΚ) αριθ. 382/2008 της Επιτροπής, της 21ης Απριλίου 2008, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (ΕΕ L 115 της 29.4.2008, σ. 10).
         
            (20)  Κανονισμός (ΕΚ) αριθ. 412/2008 της Επιτροπής, της 8ης Μαΐου 2008, σχετικά με το άνοιγμα και τη διαχείριση εισαγωγικής δασμολογικής ποσόστωσης για κατεψυγμένο βόειο κρέας που προορίζεται για μεταποίηση (ΕΕ L 125 της 9.5.2008, σ. 7).
         
            (21)  Κανονισμός (ΕΚ) αριθ. 431/2008 της Επιτροπής, της 19ης Μαΐου 2008, σχετικά με το άνοιγμα και τον τρόπο διαχείρισης δασμολογικής ποσόστωσης εισαγωγής για κατεψυγμένο βόειο κρέας του κωδικού ΣΟ 0202 και προϊόντα του κωδικού ΣΟ 0206 29 91 (ΕΕ L 130 της 20.5.2008, σ. 3).
         
            (22)  Κανονισμός (ΕΚ) αριθ. 748/2008 της Επιτροπής, της 30ής Ιουλίου 2008, περί του ανοίγματος και της διαχείρισης κοινοτικής δασμολογικής ποσόστωσης εισαγωγής για το κατεψυγμένο διάφραγμα βοοειδών που υπάγεται στον κωδικό ΣΟ 0206 29 91 (ΕΕ L 202 της 31.7.2008, σ. 28).
         
            (23)  Κανονισμός (ΕΚ) αριθ. 1067/2008 της Επιτροπής, της 30ής Οκτωβρίου 2008, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου (ΕΕ L 290 της 31.10.2008, σ. 3).
         
            (24)  Κανονισμός (ΕΚ) αριθ. 1296/2008 της Επιτροπής, της 18ης Δεκεμβρίου 2008, για τη θέσπιση των λεπτομερειών εφαρμογής των δασμολογικών ποσοστώσεων για την εισαγωγή αραβόσιτου και σόργου στην Ισπανία και αραβόσιτου στην Πορτογαλία (ΕΕ L 340 της 19.12.2008, σ. 57).
         
            (25)  Κανονισμός (ΕΚ) αριθ. 442/2009 της Επιτροπής, της 27ης Μαΐου 2009, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων στον τομέα χοιρινού κρέατος (ΕΕ L 129 της 28.5.2009, σ. 13).
         
            (26)  Κανονισμός (ΕΚ) αριθ. 610/2009 της Επιτροπής, της 10ης Ιουλίου 2009, για τον καθορισμό των λεπτομερειών εφαρμογής για τη δασμολογική ποσόστωση βοείου κρέατος καταγωγής Χιλής (ΕΕ L 180 της 11.7.2009, σ. 5).
         
            (27)  Κανονισμός (ΕΚ) αριθ. 891/2009 της Επιτροπής, της 25ης Σεπτεμβρίου 2009, σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (ΕΕ L 254 της 26.9.2009, σ. 82).
         
            (28)  Κανονισμός (ΕΕ) αριθ. 1255/2010 της Επιτροπής, της 22ας Δεκεμβρίου 2010, για καθορισμό των λεπτομερειών εφαρμογής των δασμολογικών ποσοστώσεων εισαγωγής για τα προϊόντα κρέατος baby beef καταγωγής Βοσνίας και Ερζεγοβίνης, Κροατίας, πρώην Γιουγκοσλαβικής Δημοκρατίας της Μακεδονίας, Μαυροβουνίου, Σερβίας και Κοσσυφοπεδίου (ΕΕ L 342 της 28.12.2010, σ. 1).
         
            (29)  Εκτελεστικός κανονισμός (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (ΕΕ L 325 της 8.12.2011, σ. 6).
         
            (30)  Εκτελεστικός κανονισμός (ΕΕ) αριθ. 480/2012 της Επιτροπής, της 7ης Ιουνίου 2012, για το άνοιγμα και τη διαχείριση δασμολογικής ποσόστωσης θραυσμάτων ρυζιού, που υπάγεται στον κωδικό ΣΟ 1006 40 00, για την παραγωγή παρασκευασμάτων διατροφής του κωδικού ΣΟ 1901 10 00 (ΕΕ L 148 της 8.6.2012, σ. 1).
         
            (31)  Εκτελεστικός κανονισμός (ΕΕ) αριθ. 1223/2012 της Επιτροπής, της 18ης Δεκεμβρίου 2012, σχετικά με τη θέσπιση λεπτομερών κανόνων για την εφαρμογή δασμολογικής ποσόστωσης για την εισαγωγή ζώντων βοοειδών βάρους άνω των 160 χιλιογράμμων και καταγωγής Ελβετίας, που προβλέπεται στη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (ΕΕ L 349 της 19.12.2012, σ. 39).
         
            (32)  Εκτελεστικός κανονισμός (ΕΕ) αριθ. 82/2013 της Επιτροπής, της 29ης Ιανουαρίου 2013, σχετικά με τη θέσπιση λεπτομερών κανόνων για την εφαρμογή δασμολογικής ποσόστωσης εισαγωγής αποξηραμένου βοείου κρέατος χωρίς κόκαλα καταγωγής Ελβετίας (ΕΕ L 28 της 30.1.2013, σ. 3).
         
            (33)  Εκτελεστικός κανονισμός (ΕΕ) αριθ. 593/2013 της Επιτροπής, της 21ης Ιουνίου 2013, για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου (ΕΕ L 170 της 22.6.2013, σ. 32).
         
            (34)  Εκτελεστικός κανονισμός (ΕΕ) 2015/2076 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για νωπό και κατεψυγμένο χοίρειο κρέας καταγωγής Ουκρανίας (ΕΕ L 302 της 19.11.2015, σ. 51).
         
            (35)  Εκτελεστικός κανονισμός (ΕΕ) 2015/2077 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για αυγά, προϊόντα αυγών και αλβουμίνες καταγωγής Ουκρανίας (ΕΕ L 302 της 19.11.2015, σ. 57).
         
            (36)  Εκτελεστικός κανονισμός (ΕΕ) 2015/2078 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για κρέας πουλερικών καταγωγής Ουκρανίας (ΕΕ L 302 της 19.11.2015, σ. 63).
         
            (37)  Εκτελεστικός κανονισμός (ΕΕ) 2015/2079 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης ενωσιακής δασμολογικής ποσόστωσης εισαγωγής για νωπό και κατεψυγμένο βόειο κρέας καταγωγής Ουκρανίας (ΕΕ L 302 της 19.11.2015, σ. 71).
         
            (38)  Εκτελεστικός κανονισμός (ΕΕ) 2015/2081 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης δασμολογικών ποσοστώσεων εισαγωγής ορισμένων σιτηρών καταγωγής Ουκρανίας (ΕΕ L 302 της 19.11.2015, σ. 81).
         
            (39)  Εκτελεστικός κανονισμός (ΕΕ) 2017/1585 της Επιτροπής, της 19ης Σεπτεμβρίου 2017, για το άνοιγμα και τον τρόπο διαχείρισης ενωσιακών δασμολογικών ποσοστώσεων για το νωπό και κατεψυγμένο βόειο και χοίρειο κρέας καταγωγής Καναδά και για την τροποποίηση του κανονισμού (ΕΚ) αριθ. 442/2009 και των εκτελεστικών κανονισμών (ΕΕ) αριθ. 481/2012 και (ΕΕ) αριθ. 593/2013 (ΕΕ L 241 της 20.9.2017, σ. 1).